CELEX: 62016CB0083
Language: et
Date: 2017-03-02 00:00:00
Title: Kohtuasi C-83/16: Euroopa Kohtu (seitsmes koda) 2. märtsi 2017. aasta määrus (Administrativen sad Sofia-grad’i eelotsusetaotlus – Bulgaaria) – „Heta Asset Resolution Bulgaria“ OOD versus Nachalnik na Mitnitsa Stolichna (Eelotsusetaotlus — Euroopa Kohtu põhikirja artikli 53 lõige 2 ja artikkel 99 — Tolliseadustik — Tollivormistusjärgne ekspordideklaratsioon — Mõiste „piisav tõend“ — Tõendite piisavuse hindamine)

29.5.2017   
            
            
               ET
            
            
               Euroopa Liidu Teataja
            
            
               C 168/17
            
         Euroopa Kohtu (seitsmes koda) 2. märtsi 2017. aasta määrus (Administrativen sad Sofia-grad’i eelotsusetaotlus – Bulgaaria) – „Heta Asset Resolution Bulgaria“ OOD versus Nachalnik na Mitnitsa Stolichna
   (Kohtuasi C-83/16) (1)
   
   ((Eelotsusetaotlus - Euroopa Kohtu põhikirja artikli 53 lõige 2 ja artikkel 99 - Tolliseadustik - Tollivormistusjärgne ekspordideklaratsioon - Mõiste „piisav tõend“ - Tõendite piisavuse hindamine))
   (2017/C 168/21)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja menetluse pool
   
   
      Hageja:„Heta Asset Resolution Bulgaria“ OOD
   
      Kostja: Nachalnik na Mitnitsa Stolichna
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 161 lõiget 5 ja komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, muudetud komisjoni 20. mai 2010. aasta määrusega (EL) nr 430/2010, tuleb tõlgendada nii, et Euroopa Liidu tolliterritooriumil resideerivat isikut loetakse esimesena nimetatud sätte tähenduses eksportijaks juhul, kui asjaomaste kaupade müügilepingu sõlmimise järel läheb nende omand üle väljaspool seda tolliterritooriumi resideerivale ostjale.
            
         
               2.
            
            
               Määruse nr 2454/93, muudetud määrusega nr 430/2010, artikli 795 lõike 1 kolmanda lõigu punkti b tuleb tõlgendada nii, et liikmesriigi tollil on võimalik nõuda tõendeid jahilaeva müügilepingu näol, millega see müüdi kolmanda riigi residendist isikule, ja selle laeva kustutamist asjaomase liikmesriigi laevaregistrist, tingimusel et selline nõue on kooskõlas proportsionaalsuse põhimõttega.
            
         
               3.
            
            
               Määruse nr 2454/93, muudetud määrusega nr 430/2010, artiklit 795 tuleb tõlgendada nii, et tolliasutuse jaoks, kelle pädevuses on tollideklaratsiooni tagantjärele vastuvõtmine selle sätte tähenduses, ei ole põhikohtuasja asjaoludel siduv mõne teise tolliasutuse hinnang piisavate tõendite olemasolu kohta vastavalt viidatud määruse artikli 796da lõikele 4.
            
         
      (1)  ELT C 136, 18.4.2016.